stanford-oval/wikipedia huggingface dataset:
อำเภอท่าอุเทน
ที่ตั้งและอาณาเขต

อำเภอท่าอุเทนมีอาณาเขตติดต่อกับเขตการปกครองข้างเคียง ดังนี้
ทิศเหนือ และ ทิศตะวันออก ติดต่อกับแขวงคำม่วน (ประเทศลาว) โดยมีแม่น้ำโขงคั่น
ทิศใต้ ติดต่อกับอำเภอเมืองนครพนมและอำเภอโพนสวรรค์
ทิศตะวันตก ติดต่อกับอำเภอศรีสงคราม และอำเภอบ้านแพง
การแบ่งเขตการปกครอง > การปกครองส่วนภูมิภาค

อำเภอท่าอุเทนแบ่งเขตการปกครองย่อยออกเป็น 9 ตำบล 111 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ท่าอุเทน | Tha Uthen | 7 | 4,769 |
| 2. | โนนตาล | Non Tan | 15 | 7,376 |
| 3. | ท่าจำปา | Tha Champa | 16 | 8,880 |
| 4. | ไชยบุรี | Chai Buri | 17 | 8,422 |
| 5. | พนอม | Phanom | 11 | 5,231 |
| 6. | พะทาย | Phathai | 10 | 5,157 |
| 7. | เวินพระบาท | Woen Phra Bat | 10 | 6,377 |
| 8. | รามราช | Ram Rat | 17 | 8,907 |
| 9. | หนองเทา | Nong Thao | 8 | 4,440 |
การแบ่งเขตการปกครอง > การปกครองส่วนท้องถิ่น

ท้องที่อำเภอท่าอุเทนประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลท่าอุเทน ครอบคลุมพื้นที่ตำบลท่าอุเทนทั้งตำบล
เทศบาลตำบลเวินพระบาท ครอบคลุมพื้นที่ตำบลเวินพระบาททั้งตำบล
องค์การบริหารส่วนตำบลโนนตาล  ครอบคลุมพื้นที่ตำบลโนนตาลทั้งตำบล
องค์การบริหารส่วนตำบลท่าจำปา  ครอบคลุมพื้นที่ตำบลท่าจำปาทั้งตำบล
องค์การบริหารส่วนตำบลไชยบุรี  ครอบคลุมพื้นที่ตำบลไชยบุรีทั้งตำบล
องค์การบริหารส่วนตำบลพนอม  ครอบคลุมพื้นที่ตำบลพนอมทั้งตำบล
องค์การบริหารส่วนตำบลพะทาย  ครอบคลุมพื้นที่ตำบลพะทายทั้งตำบล
องค์การบริหารส่วนตำบลรามราช  ครอบคลุมพื้นที่ตำบลรามราชทั้งตำบล
องค์การบริหารส่วนตำบลหนองเทา  ครอบคลุมพื้นที่ตำบลหนองเทาทั้งตำบล
↑  สำนักงานนโยบายและแผนทรัพยากรธรรมชาติและสิ่งแวดล้อม. 2558. รายงานฉบับสมบูรณ์ โครงการนำมาตรฐานคุณภาพสิ่งแวดล้อมศิลปกรรม ประเภทย่านชุมชนเก่า ไปสู่การปฏิบัติ: แผนจัดการอนุรักษ์และปรับปรุงสภาพแวดล้อมย่านชุมชนเก่าท่าอุเทน จังหวัดนครพนม. บริษัท พรอพเพอร์ตี้พริ้น จำกัด. กรุงเทพฯ
↑  "ระบบสารสนเทศเพื่อการบริหาร". stat.bora.dopa.go.th.
คณะแพทยศาสตร์ มหาวิทยาลัยศรีนครินทรวิโรฒ

| --- | --- |
Faculty of Medicine,  Srinakharinwirot university

คติพจน์: บัณฑิต ย่อมฝึกตน
สถาปนา: 16 มิถุนายน พ.ศ. 2528; 39 ปีก่อน (2528-06-16)
สังกัดการศึกษา: มหาวิทยาลัยศรีนครินทรวิโรฒ
สังกัดวิชาการ: ศูนย์การแพทย์สมเด็จพระเทพรัตนราชสุดาฯ สยามบรมราชกุมารี, ศูนย์การแพทย์ปัญญานันทภิกขุ ชลประทาน
คณบดี: ผศ.พญ.นันทนา ชุมช่วย
อาจารย์: 260 (มกราคม พ.ศ. 2566)
ปริญญาตรี: 1,096 (พ.ศ. 2565)
ที่ตั้ง: วิทยาเขตประสานมิตร:   114 ซอยสุขุมวิท 23 (ประสานมิตร) ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110 วิทยาเขตองครักษ์:   62 หมู่ 7 ถนนรังสิต-นครนายก ตำบลองครักษ์ อำเภอองครักษ์ จังหวัดนครนายก 26120
สี:   สีเขียวเข้ม
เว็บไซต์: www.med.swu.ac.th
คณะแพทยศาสตร์ มหาวิทยาลัยศรีนครินทรวิโรฒ เป็นสถาบันแพทยศาสตร์ของมหาวิทยาลัยศรีนครินทรวิโรฒ จัดตั้งขึ้นในปี พ.ศ. 2528 จัดตั้งขึ้นเป็นลำดับที่ 8 ของประเทศ มีเป้าหมายเพื่อทดแทนการขาดแคลนแพทย์ในระบบบริการสุขภาพในประเทศไทย โดยในระยะแรกอาศัยความร่วมมือทางวิชาการจากคณะแพทยศาสตร์วชิรพยาบาล มหาวิทยาลัยนวมินทราธิราช) ปัจจุบันมีโรงพยาบาลในสังกัดของคณะคือศูนย์การแพทย์สมเด็จพระเทพรัตนราชสุดาฯ สยามบรมราชกุมารี จังหวัดนครนายก และโรงพยาบาลในสังกัดมหาวิทยาลัย ศูนย์การแพทย์ปัญญานันทภิกขุ ชลประทาน จังหวัดนนทบุรี
มีนิสิตแพทย์ศึกษาในหลักสูตรแพทยศาสตร์บัณฑิตรวม 1,150 คน (พ.ศ. 2562) และนับตั้งแต่ปี พ.ศ. 2546 ได้เริ่มหลักสูตรแพทยศาสตร์บัณฑิตร่วมกับมหาวิทยาลัยนอตติงแฮม ประเทศอังกฤษ เป็นหลักสูตรแพทยศาสตร์ภายใต้การรับรองของแพทยสภาแรกที่มีการศึกษาในต่างประเทศเป็นภาคบังคับของหลักสูตร
ประวัติ

อาคารคณะแพทยศาสตร์ มหาวิทยาลัยศรีนครินทรวิโรฒ องครักษ์
อาคารคณะแพทยศาสตร์ มหาวิทยาลัยศรีนครินทรวิโรฒ ประสานมิตร
คณะแพทยศาสตร์ มหาวิทยาลัยศรีนครินทรวิโรฒ เริ่มดำเนินโครงการจัดตั้งมาตั้งแต่ปี พ.ศ. 2523 ภายใต้รับความเห็นชอบจากคณะรัฐมนตรีในรัฐบาลของเปรม ติณสูลานนท์ และได้รับการอนุมัติให้จัดตั้งขึ้นเมื่อวันที่ 16 มิถุนายน พ.ศ. 2528 โดยก่อตั้งขึ้นเพื่อแก้ไขปัญหาการขาดแคลนแพทย์ในประเทศไทย
ระยะแรกในการดำเนินการนั้นดำเนินภายใต้ความร่วมมือระหว่างมหาวิทยาลัยศรีนครินทรวิโรฒกับกรุงเทพมหานคร โดยมีโรงพยาบาลวชิรพยาบาล (ปัจจุบัน คณะแพทยศาสตร์วชิรพยาบาล) เป็นฐานการศึกษาชั้นคลินิก (ชั้นปีที่ 4-6) และได้ร่วมมือจากโรงพยาบาลตำรวจ สำนักงานตำรวจแห่งชาติ และโรงพยาบาลส่วนภูมิภาคในสังกัดกระทรวงสาธารณสุข ที่มีอยู่แล้ว เป็นสถาบันสมทบเพื่อจัดการเรียนการสอน
ต่อมาในปี พ.ศ. 2535 ทางคณะแพทยศาสตร์ร่วมกับทาง มหาวิทยาลัยได้เห็นพ้องกันที่จะมีโรงพยาบาลเป็นของตนเอง เพื่อรองรับการขยายตัวของคณะแพทยศาสตร์ จึงเริ่มโครงการศูนย์การแพทย์สมเด็จพระเทพรัตนราชสุดาฯ สยามบรมราชกุมารี ซึ่งตั้งชื่อเพื่อเป็นการเฉลิมพระเกียรติในวโรกาสทรงเจริญพระชนมพรรษาครบสามรอบของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สร้างขึ้นในพื้นที่ของมหาวิทยาลัยศรีนครินทรวิโรฒที่อำเภอองครักษ์ขนาด 17 ชั้น พื้นที่ 60,000 ตารางเมตร ก่อสร้างเสร็จในปี พ.ศ. 2542 และเริ่มเปิดบริการรักษาผู้ป่วย เมื่อเดือนมกราคม พ.ศ. 2543
คณะแพทยศาสตร์มีความร่วมมือทางวิชาการกับมหาวิทยาลัยนอตติงแฮม ประเทศอังกฤษ โดยมีหลักสูตรแพทยศาสตร์ร่วมกัน โดยมีนิสิตรุ่นแรกของหลักสูตรในปีการศึกษา 2546 ภายใต้ระบบชั้นพรีคลินิกศึกษาที่นอตติงแฮม และชั้นคลินิกศึกษาที่ประเทศไทย
หน่วยงาน

หน่วยงานภายในคณะแบ่งออกเป็น ภาควิชาพรีคลินิก ซึ่งฐานการปฏิบัติงานและฐานการเรียนการสอนอยู่ที่ อาคารคณะแพทยศาสตร์ (อาคาร 15) และ อาคารกายวิภาคศาสตร์ (อาคาร 16) ในมหาวิทยาลัยศรีนครินทรวิโรฒ ประสานมิตร เขตวัฒนา กรุงเทพมหานคร ประกอบด้วยภาควิชากายวิภาคศาสตร์, จุลชีววิทยา, ชีวเคมี, พยาธิวิทยา, เภสัชวิทยา และ สรีรวิทยา
ส่วนภาควิชาคลินิกมีฐานการปฏิบัติงานและฐานการเรียนการสอนอยู่ที่ ศูนย์การแพทย์สมเด็จพระเทพรัตนราชสุดาฯ สยามบรมราชกุมารี ภายในมหาวิทยาลัยศรีนครินทรวิโรฒ องครักษ์ และ ศูนย์การแพทย์ปัญญานันทภิกขุ ชลประทาน ประกอบด้วยภาควิชากุมารเวชศาสตร์, จักษุวิทยา, จิตเวชศาสตร์, นิติเวชศาสตร์, รังสีวิทยา, วิสัญญีวิทยา, เวชศาสตร์ฉุกเฉิน, เวชศาสตร์ป้องกันและสังคม, เวชศาสตร์ฟื้นฟู, ศัลยศาสตร์, สูติศาสตร์-นรีเวชวิทยา, โสต ศอ นาสิกวิทยา, ออร์โธปิดิกส์, อายุรศาสตร์ และ ตจวิทยา
ในปัจจุบัน นิสิตแพทย์ชั้นปีที่ 1-3 เรียนที่มหาวิทยาลัยศรีนครินทรวิโรฒ ประสานมิตร จากเดิมที่นิสิตชั้นปีที่ 1 ต้องเรียนที่มหาวิทยาลัยศรีนครินทรวิโรฒ องครักษ์ (ปีการศึกษา 2563 เป็นปีการศึกษาสุดท้าย) ส่วนชั้นปีที่ 4-6 ฝึกปฏิบัติงานชั้นคลินิกหมุนเวียนระหว่างโรงพยาบาลศูนย์การแพทย์สมเด็จพระเทพรัตนราชสุดาฯ สยามบรมราชกุมารี, ศูนย์การแพทย์ปัญญานันทภิกขุ ชลประทาน และโรงพยาบาลร่วมอื่น ๆ เช่น โรงพยาบาลสมุทรปราการ, โรงพยาบาลนครนายก, โรงพยาบาลตำรวจ, โรงพยาบาลปทุมธานี, โรงพยาบาลพระนารายณ์มหาราช จังหวัดลพบุรี, โรงพยาบาลนพรัตน์ราชธานี, โรงพยาบาลเลิดสินเป็นต้น
ทำเนียบคณบดี

-
| ลำดับที่  | รายนาม  | ระยะเวลาดำรงตำแหน่ง  |
| --- | --- | --- |
| 1. | ศาสตราจารย์พิเศษ นายแพทย์ประพฤติ  ธีรคุปต์ | 4 กรกฎาคม 2528 - 30 กันยายน 2528   |
| 2. | ศาสตราจารย์พิเศษ นายแพทย์ปราโมทย์  วีรานุวัตติ์ | 1 ตุลาคม 2528 - 30 กันยายน 2533  |
| 3. | ศาสตราจารย์พิเศษ นายแพทย์วสันต์  จงเจษฎ์ | 1 ตุลาคม 2533 - 30 กันยายน 2534  |
| 4. | ศาสตราจารย์พิเศษ นายแพทย์ประพฤติ  ธีรคุปต์ | 26 กุมภาพันธ์ 2535 - 29 ธันวาคม 2537  |
| 5. | นายแพทย์ธรรมนูญ  วานิยะพงศ์ | 1 กรกฎาคม 2538 - 6 มีนาคม 2546  |
| 6. | รองศาสตราจารย์ นายแพทย์อรุณวงศ์  เทพชาตรี | 10 มีนาคม 2546 - 9 มีนาคม 2550  |
| 7. | ศาสตราจารย์ นายแพทย์สมเกียรติ  วัฒนศิริชัยกุล | 10 มีนาคม 2550 - 10 มีนาคม 2554  |
| 8. | รองศาสตราจารย์ นายแพทย์วุฒิชัย  ธนาพงศธร | 10 มีนาคม 2554 - 9 มีนาคม 2557  |
| 9. | ศาสตราจารย์ นายแพทย์ชัยรัตน์  นิรันตรัตน์ | 10 มีนาคม 2557 - 13 มีนาคม 2561  |
| 10. | รองศาสตราจารย์ นายแพทย์ไพโรจน์ จงบัญญัติเจริญ | 14 มีนาคม 2561 - 13 มีนาคม 2565  |
| 11. | ศาสตราจารย์เกียรติคุณ ดร.ปานสิริ  พันธุ์สุวรรณ | 14 มีนาคม 2565 - 10 พฤษภาคม 2565  |
| 12. | รองศาสตราจารย์ นายแพทย์โอฬาร   พรหมาลิขิต | 11 พฤษภาคม 2565 - 20 พฤษภาคม 2565  |
| 13. | ศาสตราจารย์เกียรติคุณ ดร.ปานสิริ  พันธุ์สุวรรณ | 21 พฤษภาคม 2565 - 2 พฤษภาคม 2566   |
| 14. | ผู้ช่วยศาสตราจารย์แพทย์หญิงนันทนา ชุมช่วย | 3 พฤษภาคม 2566 - ปัจจุบัน   |
โรงพยาบาลในสังกัด

| โรงพยาบาลมหาวิทยาลัย | จังหวัด |
| --- | --- |
ศูนย์การแพทย์สมเด็จพระเทพรัตนราชสุดาฯ สยามบรมราชกุมารี: นครนายก
ศูนย์การแพทย์ปัญญานันทภิกขุ ชลประทาน: นนทบุรี

ศูนย์การแพทย์สมเด็จพระเทพรัตนราชสุดาฯ สยามบรมราชกุมารี
อ้างอิง

↑  แผนกลยุทธ์ คณะแพทยศาสตร์ มหาวิทยาลัยศรีนครินทรวิโรฒ (2566)
↑  [http://www.med.swu.ac.th/human/images/pdf2556/january2556.pdf จานวนบุคลากรสังกัดภาควิชา/หน่วยงาน คณะแพทยศาสตร์ มหาวิทยาลัยศรีนครินทรวิโรฒ ณ วันท่ 31 มกราคม 2556
1 2  จำนวนนิสิต พ.ศ. 2562. ส่วนส่งเสริมและบริการการศึกษา มหาวิทยาลัยศรียครินทรวิโรฒ
↑  ประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559[ลิงก์เสีย]
| ด ค กโรงพยาบาลแห่งคณะแพทยศาสตร์ มหาวิทยาลัยศรีนครินทรวิโรฒ |
| --- | --- | --- |
| โรงพยาบาล | ศูนย์การแพทย์สมเด็จพระเทพรัตนราชสุดาฯ สยามบรมราชกุมารี • ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ |  |
| ด ค กรายชื่อโรงเรียนแพทย์ในประเทศไทย  |
| --- | --- | --- |
| สถาบันอุดมศึกษาของรัฐ | นราธิวาสราชนครินทร์ • นเรศวร • พระบรมราชชนก • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ • ขอนแก่น • จุฬาภรณ์ • จุฬาลงกรณ์ • เชียงใหม่ • ธรรมศาสตร์ (แพทยศาสตร์)  •  ธรรมศาสตร์ (นานาชาติจุฬาภรณ์) • นวมินทราธิราช (วชิรพยาบาล) • บูรพา • พะเยา • มหิดล (รามาธิบดี) • มหิดล (ศิริราชพยาบาล) • แม่ฟ้าหลวง • ลาดกระบัง • วลัยลักษณ์ •  ศรีนครินทรวิโรฒ • สงขลานครินทร์ • สุรนารี |  |
| สถาบันอุดมศึกษาเอกชน | รังสิต • สยาม • กรุงเทพธนบุรี • เวสเทิร์น |  |
| สถาบันการศึกษา  ของทหารและตำรวจ | พระมงกุฎเกล้า |  |
| หน่วยงานที่เกี่ยวข้อง | กลุ่มสถาบันแพทยศาสตร์แห่งประเทศไทย (กสพท) • สหพันธ์นิสิตนักศึกษาแพทย์แห่งประเทศไทย (สพท) • สมาพันธ์นิสิตนักศึกษาแพทย์นานาชาติ (IFMSA) • สมาพันธ์นิสิตนักศึกษาแพทย์นานาชาติแห่งประเทศไทย (IFMSA-Thailand) • โครงการหน่วยแพทย์อาสาพัฒนาชุมชน • แพทยสภา • กระทรวงสาธารณสุข • กรมการแพทย์ • สภากาชาดไทย • สำนักการแพทย์ กรุงเทพมหานคร • กระทรวงกลาโหม |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย
อวสานผีชีวะ

| อวสานผีชีวะ |
| --- | --- |
โปสเตอร์ใบปิดภาพยนตร์
กำกับ: พอล ดับบลิว.เอส. แอนเดอร์สัน
เขียนบท: พอล ดับบลิว.เอส. แอนเดอร์สัน
สร้างจาก: Resident Evil โดย Capcom
อำนวยการสร้าง:   พอล ดับบลิว.เอส. แอนเดอร์สัน  เจเรมี โบลต์  โรเบิร์ต คาลเซอร์  ซามูเอล ฮาดีดา 
นักแสดงนำ:   มิลล่า โยโววิช  อาลี ลาร์เตอร์  โอเดด เฟหร์ รับบท คาร์ลอส โอลิเวล่า  เอียน เกล็น  ชอว์น โรเบิร์ตส์  รูบี โรส  ออย แมกเคน  วิลเลียม เลวี่ 
กำกับภาพ: เกล็น แมคเฟอร์สัน
ตัดต่อ: ดูบี้ ไวท์
ดนตรีประกอบ: พอล ฮัสลิงเกอร์
บริษัทผู้สร้าง:   Constantin Film  Davis Films  Impact Picture 
ผู้จัดจำหน่าย: Screen Gems
วันฉาย:   13 ธันวาคม ค.ศ. 2016 (2016-12-13) (Tokyo)  23 ธันวาคม ค.ศ. 2016 (2016-12-23) (Japan)  25 มกราคม ค.ศ. 2017 (2017-01-25) (France)  26 มกราคม ค.ศ. 2017 (2017-01-26) (Germany)  27 มกราคม ค.ศ. 2017 (2017-01-27) (United States) 
ความยาว: 106 นาที
ประเทศ:   เยอรมนี  สหราชอาณาจักร  สหรัฐอเมริกา  ฝรั่งเศส  แคนาดา  ออสเตรเลีย 
ภาษา: อังกฤษ
ทุนสร้าง: 40 ล้านดอลล่าร์สหรัฐ
ทำเงิน: 312.2 ล้านดอลล่าร์สหรัฐ
อวสานผีชีวะ (อังกฤษ: Resident Evil: The Final Chapter) เป็นภาพยนตร์สยองขวัญที่ออกฉายในปี ค.ศ. 2017 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่หก และเป็นภาคอวสานในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 5 สงครามไวรัสล้างนรก ซึ่งภาพยนตร์เรื่องนี้กำกับโดย พอล ดับบลิว.เอส. แอนเดอร์สัน ผู้กำกับจากผีชีวะ ทั้ง 4 ภาค
เนื้อเรื่องย่อ

เรื่องราวในภาคนี้ จะเป็นการดำเนินต่อจากภาค Retribution เมื่อเผ่าพันธุ์มนุษยชาติผู้เหลือรอดได้ดำเนินมาถึงปลายทางของการดำรงอยู่ อลิซ สาวผู้รอดชีวิตในจำนวนไม่มาก จึงเป็นความหวังเดี่ยวที่จะต่อสู้กับเหล่าซอมบี้ต่อไป แต่การเดินหน้าไม่ใช่ทางออกที่ดีสำหรับครั้งนี้ เพราะเธอต้องย้อนกลับสู่จุดเริ่มต้นของหายนะ ณ เมือง Raccoon City เมื่อ The Umbrella Corporation กำลังรวบรวมกำลังพล เพื่อกำจัดมนุษยชาติผู้เหลือรอดเป็นครั้งสุดท้าย ให้สิ้นซาก อลิซจึงต้องผนึกกำลังกับมิตรเก่าและสหายใหม่ เพื่อต่อสู้กับศึกสองด้านในสงครามครั้งสุดท้ายนี้ ซึ่งมีการปรากฏตัวของอสูรกายตัวใหม่ออกมา แต่ชะตากรรมของสงครามการต่อสู้ เพื่อการดำรงไว้ซึ่งเผ่าพันธุ์มนุษยชาติครั้งยิ่งใหญ่นี้จะจบลงอย่างไร
นักแสดง

มิลล่า โยโววิช รับบท อลิซ/เอลิเซีย มาคัส
อาลี ลาร์เตอร์ รับบท แคลร์ เรดฟิลด์
โอเดด เฟหร์ รับบท คาร์ลอส โอลิเวล่า
เอียน เกล็น รับบท ดร. อเล็กซานเดอร์ ไอเซก
ชอว์น โรเบิร์ตส์ รับบท อัลเบิร์ต เวสเกอร์
รูบี โรส รับบท อะบีกาลี
ออย แมกเคน รับบท ด็อค
วิลเลียม เลวี่ รับบท คริสเตียน
อี จุน-กี รับบท ผู้บัญชาการชู
เฟรเซอร์ เจมส์ รับบท เรเซอร์
โรล่า รับบท โคบออต์
เอเวอร์ กาโบ แอนเดอร์สัน รับบท เอลิเซีย มาคัส (วัยเด็ก)/ เรดควีน
แมตทิว ซันโทโร่ รับบท ซอมบี้
แหล่งข้อมูลอื่น

เว็บไซต์ทางการ
อวสานผีชีวะ ที่อินเทอร์เน็ตมูวีเดตาเบส
อวสานผีชีวะ ที่บ็อกซ์ออฟฟิศโมโจ
อวสานผีชีวะ ที่รอตเทนโทเมโทส์
อวสานผีชีวะ ที่เมทาคริติก
แม่แบบ:Tv.com movie
Resident Evil: The Final Chapter review ที่ออลมูวี by Violet LeVoit (rating 1.5/5)
แรง

| แรง |
| --- | --- |
แรงเป็นการกระทำที่ผลักหรือดึงวัตถุ อาจเกิดจากปรากฏการณ์ เช่น ความโน้มถ่วง ความเป็นแม่เหล็ก หรืออะไรก็ตามที่ทำให้มวลมีความเร่ง
สัญลักษณ์ทั่วไป: F, F
หน่วยเอสไอ: นิวตัน (N)
ในหน่วยฐานเอสไอ: kg × m × s-2
อนุพันธ์ จากปริมาณอื่น: F = m a
ในทางฟิสิกส์ แรง คือ อันตรกิริยาใด ๆ เมื่อไม่มีการขัดขวางแล้วจะเปลี่ยนแปลงการเคลื่อนที่ของวัตถุไป  แรงที่สามารถทำให้วัตถุซึ่งมีมวลเปลี่ยนแปลงความเร็ว (ซึ่งรวมทั้งการเคลื่อนที่จากภาวะหยุดนิ่ง) กล่าวคือ ความเร่ง ซึ่งเป็นผลมาจากการใช้พลังงาน แรงยังอาจหมายถึงการผลักหรือการดึง แรงเป็นปริมาณที่มีทั้งขนาดหรือทิศทาง วัดได้ในหน่วยของนิวตัน โดยใช้สัญลักษณ์ทั่วไปเป็น F
ตามกฎการเคลื่อนที่ข้อที่ 2 ของนิวตัน กล่าวว่าแรงลัพธ์ที่กระทำต่อวัตถุมีค่าเท่ากับอัตราของโมเมนตัมที่เปลี่ยนแปลงไปตามเวลา ถ้ามวลของวัตถุเป็นค่าคงตัว จากกฎข้อนี้จึงอนุมานได้ว่าความเร่งเป็นสัดส่วนโดยตรงกับแรงลัพธ์ที่กระทำต่อวัตถุในทิศทางของแรงลัพธ์และเป็นสัดส่วนผกผันกับมวลของวัตถุ
แนวคิดเกี่ยวกับแรง ได้แก่ แรงขับซึ่งเพิ่มความเร็วของวัตถุให้มากขึ้น แรงฉุดซึ่งลดความเร็วของวัตถุ และทอร์กซึ่งทำให้เกิดการเปลี่ยนแปลงความเร็วในการหมุนของวัตถุ ในวัตถุที่มีส่วนขยาย แรงที่ทำกระทำคือแรงที่กระทำต่อส่วนของวัตถุที่อยู่ติดกัน การกระจายตัวของแรงดังกล่าวเป็นความเครียดเชิงกล ซึ่งไม่ทำให้เกิดความเร่งของวัตถุมื่อแรงสมดุลกัน แรงที่กระจายตัวกระทำบนส่วนเล็ก ๆ ของวัตถุอาจเรียกได้ว่าเป็นความดัน ซึ่งเป็นความเคลียดอย่างหนึ่งและถ้าไม่สมดุลอาจทำให้วัตถุมีความเร่งได้ ความเครียดมักจะทำให้วัตถุเกิดการเสียรูปของวัตถุที่เป็นของแข็งหรือการไหลของของไหล
แนวความคิดพื้นฐาน

ในนิยามเบื้องต้นของแรงอาจกล่าวได้ว่า แรงคือ สิ่งที่ก่อให้เกิดความเร่ง เมื่อกระทำเดี่ยว ๆ 
ในความหมายเชิงปฏิบัติ แรงสามารถแบ่งได้เป็นสองกลุ่ม คือแรงปะทะ และแรงสนาม แรงปะทะจะต้องมีการปะทะทางกายภาพของสองวัตถุ เช่นค้อนตีตะปู หรือแรงที่เกิดจากก๊าซใต้ความกดดัน ก๊าซที่เกิดจากการระเบิดของดินปืนทำให้ลูกกระสุนปืนใหญ่พุ่งออกจากปืนใหญ่ ในทางกลับกัน แรงสนามไม่ต้องการการสัมผัสกันของสื่อกลางทางกายภาพ แรงโน้มถ่วง และ แม่เหล็กเป็นตัวอย่างของแรงชนิดนี้ อย่างไรก็ตาม โดยพื้นฐานแล้วทุกแรงเป็นแรงสนาม แรงที่ค้อนตีตะปูในตัวอย่างก่อนหน้านี้ ที่จริงแล้วเป็นการปะทะกันของแรงไฟฟ้าจากทั้งค้อนและตะปู แต่ทว่าในบางกรณีก็เป็นการเหมาะสมที่เราจะแบ่งแรงเป็นสองชนิดแบบนี้เพื่อง่ายต่อความเข้าใจ
นิยามเชิงปริมาณ

ในแบบจำลองทางฟิสิกส์ เราใช้ระบบเป็นจุด กล่าวคือเราแทนวัตถุด้วยจุดหนึ่งมิติที่ศูนย์กลางมวลของมัน การเปลี่ยนแปลงเพียงชนิดเดียวที่เกิดขึ้นได้กับวัตถุก็คือการเปลี่ยนแปลงโมเมนตัม (อัตราเร็ว) ของมัน ตั้งแต่มีการเสนอทฤษฎีอะตอมขึ้น ระบบทางฟิสิกส์ใด ๆ จะถูกมองในวิชาฟิสิกส์ดั้งเดิมว่าประกอบขึ้นจากระบบเป็นจุดมากมายที่เรียกว่าอะตอมหรือโมเลกุล เพราะฉะนั้น แรงต่าง ๆ สามารถนิยามได้ว่าเป็นผลกระทบของมัน นั่นก็คือเป็นการเปลี่ยนแปลงสภาพการเคลื่อนที่ที่มันได้รับบนระบบเป็นจุด การเปลี่ยนแปลงการเคลื่อนที่นั้นสามารถระบุจำนวนได้โดยความเร่ง (อนุพันธ์ของความเร็ว) การค้นพบของไอแซก นิวตันที่ว่าแรงจะทำให้เกิดความเร่งโดยแปรผกผันกับปริมาณที่เรียกว่ามวล ซึ่งไม่ขึ้นอยู่กับอัตราเร็วของระบบ เรียกว่ากฎข้อที่สองของนิวตัน กฎนี้ทำให้เราสามารถทำนายผลกระทบของแรงต่อระบบเป็นจุดใด ๆ ที่เราทราบมวล กฎนั้นมักจะเขียนดังนี้
เมื่อ
ถ้ามวล m วัดในหน่วยกิโลกรัม และความเร่ง a วัดในหน่วย เมตรต่อวินาทีกำลังสอง แล้วหน่วยของแรงคือ กิโลกรัม-เมตร/วินาทีกำลังสอง เราเรียกหน่วยนี้ว่า นิวตัน: 1 N = 1 kg x 1 m/s²
สมการนี้เป็นระบบของสมการอนุพันธ์อันดับสอง สามสมการ เทียบกับเวกเตอร์บอกตำแหน่งสามมิติ ซึ่งเป็นฟังก์ชันกับเวลา เราสามารถแก้สมการนี้ได้ถ้าเราทราบฟังก์ชัน F ของ x และอนุพันธ์ของมัน และถ้าเราทราบมวล m นอกจากนี้ก็ต้องทราบเงื่อนไขขอบเขต เช่นค่าของเวกเตอร์บอกตำแหน่ง และ x และความเร็ว v ที่เวลาเริ่มต้น t=0
สูตรนี้จะใช้ได้เมื่อทราบค่าเป็นตัวเลขของ F และ m เท่านั้น นิยามข้างต้นนั้นเป็นนิยามโดยปริยายซึ่งจะได้มาเมื่อ มีการกำหนดระบบอ้างอิง (น้ำหนึ่งลิตร) และแรงอ้างอิง (แรงโน้มถ่วงของโลกกระทำต่อมันที่ระดับความสูงของปารีส) ยอมรับกฎข้อที่สองของนิวตัน (เชื่อว่าสมมติฐานเป็นจริง) และวัดความเร่งที่เกิดจากแรงอ้างอิงกระทำต่อระบบอ้างอิง เราจะได้หน่วยของมวล (1 kg) และหน่วยของแรง (หน่วยเดิมเป็น 1 แรงกิโลกรัม = 9.81 N) เมื่อเสร็จสิ้น เราจะสามารถวัดแรงใด ๆ โดยความเร่งที่มันก่อให้เกิดบนระบบอ้างอิง และวัดมวลของระบบใด ๆ โดยการวัดความเร่งที่เกิดบนระบบนี้โดยแรงอ้างอิง
แรงมักจะไปรับการพิจารณาว่าเป็นปริมาณพื้นฐานทางฟิสิกส์ แต่ก็ยังมีปริมาณที่เป็นพื้นฐานกว่านั้นอีก เช่นโมเมนตัม (p = มวล m x ความเร่ง v) พลังงาน มีหน่วยเป็น จูล นั้นเป็นพื้นฐานน้อยกว่าแรงและโมเมนตัม เพราะมันนิยามขึ้นจากงาน และงานนิยามจากแรง ทฤษฎีพื้นฐานที่สุดในธรรมชาติ ทฤษฎีกลศาสตร์ไฟฟ้าควอนตัม และ ทฤษฎีสัมพัทธภาพทั่วไป ไม่มีแนวคิดเรื่องแรงรวมอยู่ด้วยเลย
ถึงแม้แรงไม่ใช่ ปริมาณ ที่เป็นพื้นฐานที่สุดในฟิสิกส์ มันก็เป็นแนวคิดพื้นฐานที่แนวคิดอื่น ๆ เช่น งาน และ ความดัน (หน่วย ปาสกาล) นำไปใช้ แรงในบางครั้งใช้สับสนกับความเค้น
ผลจากแรง

เมื่อแรงถูกกระทำกับวัตถุหนึ่ง วัตถุนั้นสามารถได้รับผลกระทบ 4 ประเภท ดังนี้
วัตถุที่อยู่นิ่งเริ่มเคลื่อนที่
ความเร็วของวัตถุที่กำลังเคลื่อนที่อยู่เปลี่ยนแปลงไป
ทิศทางการเคลื่อนที่ของวัตถุเปลี่ยนแปลงไป
รูปร่าง ขนาดของวัตถุเปลี่ยนแปลงไป
กฎของนิวตัน

เซอร์ ไอแซก นิวตัน นักวิทยาศาสตร์และนักคณิตศาสตร์ชาวอังกฤษ ได้ศึกษาเรื่องแรงและได้อธิบายกฎสามข้อของแรงไว้ในหนังสือของท่าน คือ The Philosophiae Naturalis Principia Mathematica
กฎทั้งสามข้อมีอยู่ดังนี้
1. หากไม่มีแรงมากระทำต่อวัตถุหนึ่ง วัตถุนั้นจะคงสภาพอยู่นิ่ง ส่วนวัตถุที่กำลังเคลื่อนที่จะเคลื่อนที่ต่อไปด้วยความเร็วคงที่ในแนวตรง จนกว่าจะมีแรงอื่นมากระทำต่อวัตถุนั้น
สูตร ∑F=0 (กฎของความเฉื่อย)
2. เมื่อมีแรงมากระทำต่อวัตถุหนึ่ง แรงนั้นจะเปลี่ยนแปลงโมเมนตัมของวัตถุและทำให้วัตถุเคลื่อนที่ไปตามแนวแรง โดยความเร็วของวัตถุจะแปรผันตามแรงนั้น
สูตร ∑F=ma (กฎของแรง)
3. เมื่อวัตถุหนึ่งออกแรงกระทำต่อวัตถุอีกชิ้นหนึ่ง วัตถุที่ถูกกระทำจะออกแรงกระทำกลับในขนาดที่เท่ากัน
สูตร Action=Reaction (กฎของแรงปฏิกิริยา)
เบียร์ไทเกอร์

Tiger Beer
เบียร์ไทเกอร์ (อังกฤษ: Tiger beer) เป็นเบียร์ของสิงคโปร์ ผลิตและจำหน่ายโดยบริษัท เอเชียแปซิฟิกบริวเวอรีส์ โดยบริษัทก่อตั้งในปี พ.ศ. 2474 (ค.ศ. 1931) โดยผู้ผลิตเบียร์ชื่อดังของเนเธอร์แลนด์คือ บริษัท ไฮเนเก้น ร่วมกับบริษัท Fraser & Neave ก่อตั้งบริษัทร่วมทุนชื่อ Malayan Breweries Limited (ขณะนี้คือบริษัท Asia Pacific Breweries (APB) ผู้ผลิตและทำตลาดเบียร์ไทเกอร์) ซึ่งปัจจุบันบริษัทนี้มีการขายเบียร์ใน 9 ประเทศในเขตเอเชียแปซิฟิกและอยู่ในตลาดหุ้นของสิงคโปร์ ในปี 2004 APB ได้เริ่มผลิตเบียร์ไทเกอร์ในไทย
ในอดีตเป็นผู้สนับสนุนหลักของการแข่งขันฟุตบอลไทเกอร์คัพ ไทเกอร์เบียร์ใช้กลยุทธ์ในการโฆษณาโดยนำเสนอภาพลักษณ์ความเป็นผู้สนับสนุนงานศิลปะและดนตรี ด้วยการจัดกิจกรรม Tiger Translate มาอย่างต่อเนื่องทั้งในตลาดต่างประเทศและในประเทศ
แหล่งข้อมูลอื่น

เว็บไซต์อย่างเป็นทางการ เก็บถาวร 2018-07-21 ที่ เวย์แบ็กแมชชีน
เว็บไซต์บริษัท เก็บถาวร 2005-09-24 ที่ เวย์แบ็กแมชชีน
รัฐโซมาลีแลนด์

รัฐโซมาลีแลนด์ (โซมาลี: Dawlada Soomaaliland, อาหรับ: دولة أرض الصومال, : Dawlat Arḍ aṣ-Ṣūmāl) เป็นรัฐเอกราชในช่วงเวลาสั้น ๆ ในดินแดนโซมาลีแลนด์
รัฐโซมาลีแลนด์ได้รับเอกราชจากสหราชอาณาจักรในวันที่ 26 มิถุนายน พ.ศ. 2503 โดยมีโมฮัมเหม็ด ฮาจี อิบราฮิม อิกอัลดำรงตำแหน่งนายกรัฐมนตรี โดยมีการวางแผนที่ขะรวมตัวกับดินแดนในภาวะทรัสตีโซมาเลียเพื่อก่อตั้งสาธารณรัฐโซมาลี สภานิติบัญญัติแห่งบริติชโซมาลีแลนด์ได้กำหนดให้มีการรวมกันในวันที่ 1 กรกฎาคม พ.ศ. 2503 หลังจากนั้นรัฐโซมาลีแลนด์จึงสิ้นสุด
เนสลีชาห์ ซุลตาน

| เนสลีชาห์ ซุลตาน |
| --- | --- |
เจ้าหญิงแห่งออตโตมัน เจ้าหญิงแห่งอียิปต์

ประสูติ: 4 กุมภาพันธ์ พ.ศ. 2464 คอนสแตนติโนเปิล จักรวรรดิออตโตมัน
สิ้นพระชนม์: 2 เมษายน พ.ศ. 2555 (91 ปี) อิสตันบูล ประเทศตุรกี
พระสวามี: มุฮัมมัด อับดุล อัลมุนาอิม
พระบุตร: เจ้าชายอับบาส ฮิลมี เจ้าหญิงอิกบาล
ราชวงศ์: ออตโตมัน
พระบิดา: เชห์ซาเด เออเมร์ ฟารุก
พระมารดา: ซาบีฮา ซุลตาน
ศาสนา: อิสลาม
ฟัตมา เนสลีชาห์ ซุลตาน (ตุรกีออตโตมัน: فاطمه نسل شاہ سلطان‎; 4 กุมภาพันธ์ พ.ศ. 2464 – 2 เมษายน พ.ศ. 2555) เป็นเจ้าหญิงออตโตมัน เป็นพระธิดาของเชห์ซาเด เออเมร์ ฟารุก กับซาบีฮา ซุลตาน ด้วยเหตุนี้พระองค์จึงเป็นพระราชนัดดาของเคาะลีฟะฮ์อับดุลเมจิดที่ 2 กับเชห์ซูวาร์ ฮานึม พระมเหสีองค์แรก และเป็นพระราชนัดดาของสุลต่านเมห์เมดที่ 6 กับนาซีเคดา คาดึน พระมเหสีองค์แรก
หลังราชวงศ์ออตโตมันล่มสลาย เนสลีชาห์เสด็จลี้ภัยออกจากแผ่นดินแม่ขณะมีพระชันษาเพียงสามปี เจริญพระชันษาที่เมืองนีซ ประเทศฝรั่งเศส
พระประวัติ

เจ้าหญิงเนสลีชาห์เป็นพระธิดาพระองค์แรกจากทั้งหมดสามพระองค์ของเชห์ซาเด เออเมร์ ฟารุก (Șehzade Ömer Faruk) กับซาบีฮา ซุลตาน (Sabiha Sultan) พระชนกและพระชนนีต่างเป็นชนชั้นเจ้า พระชนกเป็นพระราชโอรสในเคาะลีฟะฮ์อับดุลเมจิดที่ 2 ส่วนพระชนนีเป็นพระราชธิดาในสุลต่านเมห์เมดที่ 6 หลังการล่มสลายของราชวงศ์ออตโตมันเนสลีชาห์เสด็จลี้ภัยออกจากแผ่นดินแม่ขณะมีพระชันษาเพียงสามปี เจริญพระชันษาที่เมืองนีซ ประเทศฝรั่งเศส
เสกสมรส

พ.ศ. 2483 เนสลีชาห์เสกสมรสกับมุฮัมมัด อับดุล อัลมุนาอิม พระราชโอรสในเคดิฟอับบาส ฮิลมีที่ 2 ด้วยเหตุนี้พระองค์จึงมีพระอิสริยยศเป็น เจ้าหญิงแห่งอียิปต์ อีกตำแหน่งหนึ่ง แต่สองปีก่อน มุฮัมมัดเคยขอพระราชานุญาตและใช้พระราชทรัพย์จำนวน 50,000,000 ดอลลาร์สหรัฐจากพระเจ้าฟารูกแห่งอียิปต์เพื่อสู่ขอเจ้าหญิงมือเซเยน (2452–2512) พระขนิษฐาของพระเจ้าซ็อกที่ 1 แห่งแอลเบเนีย แต่ไม่สำเร็จ จึงเสกสมรสกับเจ้าหญิงเนสลีชาห์แทน
หลังเกิดการปฏิวัติเดือนกรกฎาคม พ.ศ. 2495 มุฮัมมัดพระภัสดาถูกเลือกเป็นประธานผู้สำเร็จราชการแทนพระองค์ที่มีอยู่สามคน ต่อมากลุ่มผู้สำเร็จราชการแทนพระองค์สามคนถูกยุบเมื่อวันที่ 7 กันยายน พ.ศ. 2495 มุฮัมมัดจึงกลายเป็นผู้สำเร็จราชการแทนพระองคืเพียงพระองค์เดียว ส่วนเนสลีชาห์ในฐานะพระชายาของเจ้าชายผู้สำเร็จราชการได้กลายเป็นพระราชินีโดยพฤตินัย ด้วยเหตุนี้พระองค์จึงเสด็จพระกอบพระกรณียกิจเกี่ยวกับงานการกุศลของพระสวามี และทรงร่วมเข้าแข่งขันกีฬาโปโลและเทนนิสระดับนานาชาติ
หลังการเปลี่ยนแปลงการปกครอง

หลังการดำรงตำแหน่งในการเป็นผู้สำเร็จราชการแทนพระองค์ของเจ้าชายมูฮัมหมัด ท้ายที่สุดอียิปต์ก็ทำการปฏิวัติยกเลิกระบอบสถาบันพระมหากษัตริย์อย่างเป็นทางการเมื่อวันที่ 18 มิถุนายน ค.ศ. 1953 ต่อมาในปี ค.ศ. 1957 พระสวามีและพระองค์ถูกจับกุมด้วยข้อหาวางแผนต่อต้านนายพลกาเมล อับเดล นัสซอร์  ในเวลาต่อมาทั้งสองได้ถูกเนรเทศอีกครั้งซึ่งครั้งนี้เจ้าหญิงฟัตมาทรงพำนักในยุโรประยะหนึ่ง ก่อนที่จะเสด็จนิราศไปประทับในนครอิสตันบูล ประเทศตุรกี จนท้ายที่สุดเจ้าชายโมฮัมหมัดได้สิ้นพระชนม์ลงที่นั้นในปี ค.ศ. 1979
เจ้าหญิงฟัตมา เนสลีชาห์ ทรงใช้ชีวิตบั้นปลายพระชนม์พำนักอยู่ในนครอิสตันบูลร่วมกับพระธิดาที่ไม่เสกสมรสคือ เจ้าหญิงอิกบาล และเป็นพระบรมวงศานุวงศ์ชั้นสูงองค์สุดท้ายของราชวงศ์ออตโตมัน
สิ้นพระชนม์

เจ้าหญิงฟัตมา เนสลีชาห์ เจ้าหญิงองค์สุดท้ายของราชวงศ์ออตโตมัน สิ้นพระชนม์เมื่อวันจันทร์ที่ 2 เมษายน ค.ศ. 2012 ด้วยพระอาการพระหทัยพิการ สิริพระชนมายุได้ 91 พรรษา และมีพิธีฝังพระศพในวันอังคารที่ 3 เมษายนปีเดียวกัน ณ นครอิสตันบูล อดีตราชธานีของจักรวรรดิออตโตมัน
แหล่งข้อมูลอื่น

"Genealogy of Princess Fatma Neslishah as a member of the Ottoman Dynasty". คลังข้อมูลเก่าเก็บจากแหล่งเดิมเมื่อ 2011-05-19. สืบค้นเมื่อ 2008-08-02.
"Genealogy of Princess Fatma Neslishah as a member of the Muhammad Ali Dynasty". คลังข้อมูลเก่าเก็บจากแหล่งเดิมเมื่อ 2009-04-02. สืบค้นเมื่อ 2008-08-02.
(ฝรั่งเศส) interview with Neslişah Sultan on YouTube, about her family's exile
(อังกฤษ) short biography